ROMÂNIA
JUDEȚUL TIMIȘ

MUNICIPIUL TIMIȘOARA

PRIMĂRIA
Nr. _____________________

RAPORT DE SPECIALITATE

privind împuternicirea Comisiei de negociere cu terții a Consiliului Local al Municipiului Timișoara în vederea negocierii achiziționării construcțiilor proprietatea S.C. ELECTROMETAL S.A înscrise în CF 406469 Timișoara, nr. cadastral 14165/2/3/2, 14167/2/4/2, 14168/4/2,

în vederea demolării acestora
Având în vedere Expunera de motive nr. ...................................... a Primarului Municipiului Timișoara și Proiectul de hotărâre privind împuternicirea Comisiei de negociere cu terții a Consiliului Local al Municipiului Timișoara în vederea achiziționării construcțiilor proprietatea S.C. ELECTROMETAL S.A înscrise în CF 406469 Timișoara, nr. cadastral 14165/2/3/2, 14167/2/4/2, 14168/4/2 prin care se propune împuternicirea Comisiei de negociere cu terții să negocieze cu S.C. ELECTROMETAL S.A  contravaloarea achiziționării construcțiilor proprietatea acestora, care urmează a fi demolate în vederea eliberării terenului înscris în CF 406469 Timișoara, CF vechi 48701, aflat în proprietatea Municipiului Timișoara – domeniul public.
Precizăm că acest terenul în suprafață de 17.050 mp este situat în zona stadionului Dan Păltinișanu și este propus pentru realizarea obiectivului de investiții „ Construire Sală Polivalentă cu capacitatea de 16000 locuri, municipiul Timișoara,  județul Timiș”.
Astfel, imobilul teren și construcții din CF nr. 406469, nr. CF vechi :48701, nr. cadastrale/ nr.topuri: 14165/2/3/2; 14167/2/4/2; 14168/4/2, a fost folosit ca teren de rugby. Pe terenul  în suprafață de 17.050 mp este intabulat cu drept de proprietate Municipiul Timisoara-domeniul public, la sarcini fiind înscris dreptul de administrare si dreptul de folosinta pentru  SC Electrometal SA Timișoara. Construcțiile aflate pe teren sunt în proprietatea SC Electrometal SA Timișoara și se află în paragină.

Avantajele acestei locații răspund favorabil condițiilor cerute de CNI-SA, respectiv: a) dispune de toate rețelele de utilități (apă, canal, termoficare, electricitate, gaz, telefonie, fibră optică); b) dispune de căi de acces multiple, de jur-împrejur, toate cu 4 benzi de circulație; c) dispune de mijloace de transport multiple, în toate direcțiile (tramvaie, autobuze, troleibuze); d) dispune deja de un număr important de locuri de parcare , dar mai ales de posibilități multiple de realizare de mari parcări - terane, subterane și supraterane-; e) este înconjurată de cartiere în care trăiesc peste 100.000 cetățeni - inclusiv de Complexul Studențesc cu peste 10.000 de studenți -, iar aceia dintre acești cetățeni care participă la evenimentele sportive și culturale obișnuiesc, în mare parte a lor, să se deplaseze pe jos, putându-se vorbi chiar despre o tradiție în acest sens în Timișoara. 
În concluzie apreciem că este oportună achiziționarea construcțiilor proprietatea S.C. ELECTROMETAL S.A., în vederea eliberării terenului.
Având în vedere prevederile legale și faptul că pentru a putea raspunde cerintelor CNI-SA privind punerea la dispozitie a parcelelor de terenuri necesare-liber de sarcini- pentru realizarea salii polivalente, este necesară negocierea cu S.C. ELECTROMETAL S.A pentru disponibilizarea constructiilor de pe terenul mentionat, pe care a functionat in trecut baza sportiva de rugby, apreciem că proiectul de hotărâre privind împuternicirea Comisiei de negociere cu terții a Consiliului Local al Municipiului Timișoara în vederea negocierii contravalorii construcțiilor proprietatea S.C. ELECTROMETAL S.A înscrise în CF 406469 Timișoara, nr. cadastral 14165/2/3/2, 14167/2/4/2, 14168/4/2,  în vederea demolării acestora, îndeplinește condițiile pentru a fi supus dezbaterii și aprobării plenului consiliului local.

